Fagermo: – Tapte på personlige feil
0Sarpsborg 08 0Odd Dermed har utfordreren til Tippeliga-tittelen gått på to strake smeller i serien. I 2-2-kampen mot Mjøndalen lørdag innrømmet Fagermo at Odd var heldige som fikk med seg poeng på eget gress. Mot Sarpsborg var det tydelig at treneren ønsket å presse høyt. Ved flere anledninger manet han egne spillere fremover i banen. Og selv om Odd ofte kom til gode innlegg, halvsjanser og til tider styrte kampen, lignet ikke Fagermos menn en gullkandidat. Derfor tok det heller ikke mer enn 20 minutter før vertene tok ledelsen. På et godt slått hjørnespark stanget en umarkert Martin Thømt Jensen inn 1-0 for sarpingene. – Vi gjorde en god kamp spillemessig. Jeg er fornøyd med det, men det negative er at vi ikke scoret på de tre-fire sjansene vi skapte i førsteomgangen, og at vi tapte på at vi gjorde personlige feil foran de to målene, sier Dag-Eilev Fagermo til VG. – Vi er bedre i dag, spillemessig, enn hva vi var mot Mjøndalen. Men vi er jo da dårligere resultatmessig, fortsetter Odd-treneren. Spesial:VG rangerer Tippeliga-øyeblikkEt snaut kvarter etter mål nummer én trillet hjemmelaget ballen på egen halvdel. Dag-Eilev Fagermo manet sine utvalgte opp i høyt press. Det slo helt feil for gjestene, og to-tre pasninger var alt som skulle til før Amin Askar hadde brutt gjennom Odd-forsvaret og var alene med keeper Sondre Rossbach. Askar satte inn sitt første mål for Sarpsborg da han trillet ballen inn i det venstre hjørnet bak Rossbach. Fagermo var skuffet over lagets prestasjoner i 2-2-kampen mot Mjøndalen i Skien sist og kalte resultatet en vekker. Det samme må førsteomgangen i Sarpsborg ha vært for trenerens plan fungerte overhodet ikke.Etter sidebyttet ble Olivier Occean tatt av til fordel for Frode Johnsen. Det hjalp veldig lite. For selv med den rutinerte måltyven i angrep, klarte ikke Odd å omsette de få sjansene de fikk til scoring. – Det var godt med innlegg, men keeper Kerr plukket mye. Om det var fordi innleggene var for dårlige eller fordi han var god er jeg usikker på, men det var der vi kom i denne kampen, sier Odds Jone Samuelsen til VG. Sarpsborg 08 leverte et sterkt forsvarsspill og kontrollerte inn til 2-0-seier. – Odd var tunge og kom til mange gode innlegg. Det var Odd som kjørte andreomgangen og vi klarte ikke å finne spillpunkter fremover i banen. Vi var likevel nærmere 3-0 på slutten enn Odd var redusering, sier trener Geir Bakke til VG. – Jeg synes vi vinner helt fortjent, legger han til.
(Sarpsborg 08 – Odd 2-0) Etter 2-2 mot Mjøndalen på eget gress krevde trener Dag-Eilev Fagermo (48) mer av spillerne sine. To forsvarsglipper gjorde at poengene forsvant mot Sarpsborg.